# Årsberetning for Grå avdeling 2021

## Beskrivelse av avdelingen

* Grå avdeling har 10 brukere pr 31.12.21, brukerne er i aldersgruppen 23 til 44 år. En bruker byttet til annen avdeling, og vi fikk bli kjent med en ny jente som startet i juni.
* Brukergruppen har diagnoser som Retts syndrom, autisme, Downs syndrom, multifunksjonshemming og Angelmans syndrom. Ca 50% er rullestolbrukere.
* Antall årsverk er 10, 6 har 3-årig utdanning, 4 har 1-årig.
* Vi ønsker å gi brukerne et meningsfullt dagtilbud med aktiviteter som er tilpasset den enkeltes ressurser, behov og interesser.
* Aktiviteter er trening, basseng, matlaging, sansetrening, turer, musikk, produksjon av varer, enkle arbeidsoppgaver på huset og på pc (avisproduksjon).

## Dette har vi arbeidet med i år

**Fokusområder**

* Smittevern har også i år hatt et stort fokus, da pandemien dessverre ikke er over. Etikk og nytt journalsystem er noe vi har fokusert spesielt på i år.
* På avdelingens planleggingsdager jobbet vi blant annet med etisk refleksjon, implementering av nytt journalsystem, forebygging av utfordrende atferd og lik praksis, ergonomi/avspenning og målrettet miljøarbeid. Både fysioterapeuter og fagkonsulenter bisto oss innenfor noen av temaene.

**Kurs og etter-/videreutdanning**

Flere av avdelingens ansatte har deltatt på internkurs på huset. Rebekka besto fagprøve og er nå helsefagarbeider!! Ellers har det ikke vært rom for så mange eksterne kurs, men flere har også gjennomført ulike nettkurs i legemiddelhåndtering mm.

**Avdelingsleders vurdering**

2021 ble dessverre også et år med pandemi og restriksjoner. Lettelsen var stor da våre brukere fikk vaksine, og da alle ansatte også fikk denne. En stund kunne vi også være tilbake til normalen, før smitten økte igjen. Året har brakt med seg mange gode opplevelser sammen, og Grå avdeling oppleves som et godt sted å være for brukere og ansatte. Ansatte og brukere har vist stor fleksibilitet og kreativitet i et krevende år:

12.12.21 Camilla Seljebu